open-index/open-wikipedia-markdown huggingface dataset:
Diatribes

***Diatribes*** er det sjette studioalbumet fra det britiske bandet Napalm Death, utgitt i 1996 på Earache Records. Det ble innspilt ved Framework Studios.

## Sporliste
#«Greed Killing» – 3:06
#«Glimpse into Genocide» – 3:02
#«Ripe for the Breaking» – 4:01
#«Cursed to Crawl» – 3:26
#«Cold Forgiveness» – 4:32
#«My Own Worst Enemy» – 3:36
#«Just Rewards» – 3:29
#«Dogma» – 3:30
#«Take the Strain» – 4:11
#«Diatribes» – 3:52
#«Placate, Sedate, Eradicate» – 3:24
#«Corrosive Elements» – 4:02

## Besetning
* Mark «Barney» Greenway – Vokal 
* Shane Embury – Bass, Backingvokal
* Mitch Harris – Gitar
* Jesse Pintado – Gitar 
* Danny Herrera – Trommer

## Eksterne lenker
*
International Agency for Research on Cancer

**International Agency for Research on Cancer** ( **IARC**) er Verdens helseorganisasjons og De forente nasjoners (FN) samarbeidsorganisasjon mot kreft, med hovedkontor i Lyon, Frankrike. IARC utfører og samordner både laboratorie- og epidemiologiskforskning for å bekjempe kreft internasjonalt.

## Referanser


## Eksterne lenker
*
Kathleen Beller

**Kathleen Beller** (født 1956) er en amerikansk skuespillerinne kjent fra tv-serien *[[Dynastiet]]*.

Beller TV-debuterte i 1971 i serien *[[Search for Tomorrow]]*, og filmdebuterte i 1978 i *[[The Betsy]]*. Hun har etter dette medvirket i filmer som *[[Movie Movie]]* (1978), *[[Promises in the Dark]]* (1979), *[[Fort Apache, The Bronx]]* (1981) og *[[The Sword and the Sorcerer]]* (1982). Fra 1982 til 1984 hadde hun rollen som Kirby Anders i serien *[[Dynastiet]]*. Hun gjentok rollen i den to-delte miniserien *Dynasty: The Reunion* (1991). Hun har også hatt ledende roller i tv-filmer som *Mary White* (1977), *Are You in the House Alone?* (1978), *No Place to Hide* (1981) og *Deadly Messages* (1985).

Beller har hatt få roller etter *Dynastiet* og hadde sin siste film- og TV-opptreden i 1993.

Hun giftet seg i 1988 med musikeren Thomas Dolby og har tre barn med ham.

## Referanser


## Eksterne lenker
*
Kuldebro

En **kuldebro** er et felt i en bygningskonstruksjon der isolasjonen er vesentlig dårligere enn i konstruksjonen ellers. Det kan være trekonstruksjoner i en isolert vegg, gjennomgående metallprofiler i en vinduskarm eller betongkonstruksjoner fra varm til kald side. Disse transporterer energi fra innsiden til utsiden og kan avsette sorte striper av mugg på himling og vegger. Særlig i lavenergihus kan kuldebroer være en relativ stor del av det totale varmetap.

En skiller mellom *geometriske kuldebroer* ved indre og ytre hjørner, og *konstruktive kuldebroer* som oppstår der materialer med høy varmeledningsevne går gjennom isolasjonslag for eksempel ved utkragende balkong- eller takbjelker.

## Eksterne lenker
* Energibruk og godt inneklima
Fiskarstrand

**Fiskarstrand**, eller **Fiskarstranda** er ei bygd i Sula kommune på Sunnmøre. Fiskarstrand ligger på nordsiden av øya ved Humlesundet, langs , omtrent 5 km øst for kommunesenteret Langevåg og 2,5 km vest for Mauseidvåg. Det har vært dyrket mark og bosetning her siden 1630-årene, mens navnet Fiskarstrand først er kjent fra 1701. Det er også funnet vikinggraver her.

Poststedet har adresse 6035 Fiskarstrand. Stedet har eget idrettslag, Fiskerstrand IL, med aktiviteter som fotball og håndball. Det er egen barneskole her, Fiskarstrand skule. Her er også en matbutikk, Kiwi Fiskarstrand og bedehus. Den største bedriften er Fiskerstrand Verft, som ble grunnlagt i 1909. Brødrene Remø Goldfish AS, Severin Tranvåg AS (etablert 1914), Olav E. Fiskerstrand og J&J Dybvik AS er fiskeforedlingsbedrifter som holder til på Fiskarstrand.

**Fiskerstrand** brukes som etternavn av over 300 personer i Norge.

## Referanser
Lisa Børud

**Lisa Børud Gustavsen** (født 1996) er en norsk kristen sanger og barnestjerne som har solgt over 120&nbsp;000 musikkalbum. 

Lisa er datter av Elin og Thomas Børud. Thomas er sønn av Arnold Børud og har vært med i både den kristne gruppa Børudgjengen og Arnold B Family. Lisa har to yngre søstre, Sofie Børud (født 1998) og Olivia Børud (født 2010). I 2020 giftet hun seg med Chris-Michael Børud Gustavsen som er ungdomspastor i Filadelfiakirken i Oslo. 

Arnold Børud lager tekstene til sangene, melodiene lages av faren, som også er produsent. 
Sangene handler mest om Jesus, venner, skolen, sang, dans. Sommeren 2001 spilte Lisa inn sitt første musikkalbum *Lisa Børud*. Våren 2003 kom det andre albumet *Hjertevenn*, som handler om et gatebarn fra Bolivia, som er Børud-familiens hjertevenn. Børuds lillesøster Sofie Børud, var med på albumet *God Jul* og har gitt ut en soloplate som heter *Gratis*. I 2004 kom Lisas fjerde album, *Så takknemlig*. Samme året kom og DVD-en *Snikkelora*. I 2006 kom albumet *I dag*, det var et femårsjubileum for Lisa; hun hadde holdt på i fem år og det var hennes femte album. I 2007 ble samlealbumet *Favoritter* utgitt. 

Høsten 2008 ble albumet *Bli med* utgitt, som er litt røffere enn de andre albumene. 15. november 2010 kom Lisas åttende album, *Mitt valg*. I 2007 fikk Børud tilbud fra Disney om en TV-karriere, men dette ble avslått av familien. Lisa Børud er med i gruppen *DM-dancers* som driver med dans og sang. DM er en gruppe som holder til på Sør- og Østlandet.

I 2011 besøkte Lisa Dinasenteret i Kongo, hvor hun også spilte inn musikkvideoen til sangen "Dina".

Børud deltok i 2017 i Stjernekamp. Der kom hun på en 4.plass. 

Den 21. april 2018 ble hun valgt til å danse for Alexander Rybak i Eurovision Song Contest 2018.

## Diskografi
*  *Lisa Børud* (10 spor)
*  *Hjertevenn* (11 spor)
* 2003 *God Jul*
*  *Snikkelora* (DVD)
* 2004 *Så takknemlig* (11 spor)
*  *I dag* (egenutgitt, 11 spor)
*  *Favoritter* (samlealbum, 17 spor)
*  *Bli med*
*  *[[Mitt valg (album)|Mitt valg]]*
*  *De første årene*
*  *Milkshake* (fra *[[KuToppen]]*)
*  *Talking about Us*
* 2020 *Me without U*

## Referanser


## Litteratur
* Hegertun, Nikolai. 2010. *Samtalen: Ingen Hannah Montana.* Korsets Seier, html (Publisert 3. desember 2010)
* Berntzen, Rakel E. 2011. *Profilen: Barnemisjonæren.* Misjonsmagasinet M2 nr. 5, 2011, html (Publisert 17. september 2011)

## Eksterne lenker
* 
* 
* 
*  Lisa Og Sofie Official Fan Site på Facebook
*  DM-dancers hjemmeside
Progetto Sardegna

**Progetto Sardegna** (norsk oversettelse: «Sardiniaprosjektet») er et politisk parti på Sardinia i Italia, som forfekter progressive ideer, sardinsk kultur og identitet og en regionalisering av politisk makt.

Progetto Sardegna ble dannet i 2003 av den fremgangsrike forretningsmannen Renato Soru, som hadde vært medlem av Democratici di Sinistra. Progetto Sardegna var først en valgallianse av flere små venstrepartier og en del partiløse.

Ved regionrådsvalget på Sardinia i 2004 stilte Progetto Sardegna i valgforbund med andre sentrum-venstrepartier, og Soru ble valgt til Sardinias president for en femårsperiode. Progetto Sardegna ble omdannet til et parti.

I 2007 gikk Progetto Sardegna inn i det nye Partito Democratico.

I 2023 brøt Soru med Partito Democratico og gjenetablerte Progetto Sardegna som et selvstendig parti. Partiet kom ikke inn i regionrådet ved valget i 2024.

## Referanser
Catherine Oxenberg

**Catherine Oxenberg** (født 1961) er en amerikansk skuespillerinne kjent fra tv-serien *[[Dynastiet]]*.

Oxenberg er født i New York, men vokste opp i London. Hun er datter til Prinsesse Elizabeth av Jugoslavia og Howard Oxenberg og er i slekt med flere i den britiske kongefamilien.

Hun tv-debuterte i rollen som Prinsesse Diana i den amerikanske tv-filmen *The Royal Romance of Charles and Diana* (1982). I 1992 gjentok hun rollen i tv-filmen *Charles and Diana: Unhappily Ever After.* Fra 1984 til 1986 hadde hun rollen som Amanda Bedford Carrington i serien *[[Dynastiet]]*. Etter *Dynastiet* har hun hatt faste tv-roller i serier som *[[Acapulco H.E.A.T.]]* (1993–1994) og *Watch Over Me* (2006–2007). Hun har hatt flere gjesteopptredener i *[[Kjærlighetsskipet]]* (1984 og 1986). I 2020 medvirket hun i dokumentarserien *The Vow* som skildrer hennes forsøk på å få datteren India Oxenberg ut av sekten NXIVM. Hun har også spilt i en rekke tv-filmer, deriblant *K-9000* (1990), *Time Served* (1999), *The Flying Dutchman* (2000), *The Miracle of the Cards* (2001) og *Premonition* (2005).

Hun filmdebuterte i vampyrfilmen ''Legenden om den hvite orm'' (1988) og har utover dette medvirket i en del mindre kjente B-filmer.

## Referanser


## Eksterne lenker
* 
* Catherine Oxenberg's ''Watch Over Me'' profile at MyNetworkTV.com
* The official Homepage
Glitterheim

**Glitterheim** er en turisthytte som ligger i Jotunheimen 1390 moh. Hytten eies og drives av DNT Oslo og Omegn.

Hytten er betjent i perioden fra slutten av mars til slutten av april og i perioden fra slutten av juni til slutten av september. Fra midten av oktober til midten av februar er hytten stengt, ellers er den selvbetjent og låst med DNT-nøkkel.

## Eksterne lenker
* Den Norske Turistforening Glitterheim
Chris Lyngedal

**Kristen (Chris) Lyngedal** (1947–1990) var en sanger og artist fra Kjøllefjord i Finnmark med blues som sin sjanger.

Lyngedal var kjent for et rått og genuint bluesuttrykk med voldsom innlevelsesevne. I tillegg til omfattende nasjonal turnévirksomhet opptrådte han også Sverige og i Danmark.  Han døde av kreft bare 43 år gammel. Lyngedal var bl. a. med i Moment 82 som ga ut LP-en *The Blues Don't Get Tired Of Me* (1986) og i Chris at the moment som har to utgivelser bak seg, *Blue Moments* (1993) og *More Blue Moments* (1995).  

Hvert år siden 2002 har Chrisfestivalen blitt arrangert i Kjøllefjord, det er en blues og jazzfestival som foregår i månedskiftet juni/juli, og er til for å hedre Lyngedal og hans musikk.  

## Referanser


## Eksterne lenker
* Utgivelse med Chris Lyngedal (1) 
* Utgivelse med Chris Lyngedal (2)
* Chrisfestivalen
Hvilestoffskiftet

**Hvilestoffskiftet** eller basalstoffskiftet. Selv om forbruket av energi øker jo mer aktive vi er, så er det mange prosesser i kroppen som trenger energi også når vi hviler, hvilestoffskiftet er et navn på forbrenningen av energi som skjer i kroppen vår når vi hviler. Når vi hviler må vi puste, hjertet slår, og kroppstemperaturen må holde seg rundt 37 grader.
Kabaret (matrett)

**Kabaret** eller **aspik** er en kald matrett som består av grønnsaker sammen med for eksempel reker og fisk eller kjøtt nedlagt i aspik (gelé av kraft). Kabaret var vanlig å servere på 50- og 60-tallet, da oftest sammen med loff, remulade eller majones.Aspiken er laget av en buljong og kan være nesten klar i fargen eller tilsatt litt sukkerkulør for å gi den litt farge.

Det er nesten ingen grenser for hva en kabaret kan inneholde. Rekekabaret er mye brukt og kan foruten reker inneholde, krabbe, krepsehaler, crabsticks, terninger av fiskepudding, skivede kokte egg, mais, asparges eller andre kokte grønsaker plassert lag på lag i fine mønstre. Andre varianter er med kokt skinke eller også kylling.

## Referanser
Eberg

**Eberg** er et boligstrøk og en skolekrets sørøst i Trondheim kommune, i tidligere Strinda kommune.

Strinden Teglverk drev uttak av leire på Eberg til sin produksjon av teglstein, teglrør og takstein. Landskapet bærer ennå preg av være senket i forhold til det naturlige nivå. Navnet kommer fra garvermester Esten Eberg, som bygslet en plass under gården Berg i 1825. Den kom til å gå under ulike navn, som Plassen, Ebergsløkken eller Heim. Plassen ble utskilt som eget bruk i 1852, og navnet Eberg ble offisielt i 1925. Gården ble for en stor del utstykket til boligtomter og friområder i etterkrigstiden.

Eberg skole ble åpnet i 1997. Eberg trafikkgård, åpnet i 2000, er en trafikkopplæringsarena for barn.

Flere idrettsbaner og idrettsanlegg ligger på Eberg. Sportsklubben Freidig har klubbhus her.

## Veier ved Eberg
* Nordre Eberg gate
* Søndre Eberg gate
* Dybdahls veg (Fv 6664)
* Kong Øysteins veg (Fv 6664)
* Jonsvannsveien
* Håkon Sverressons veg
* Lillebergvegen
* Valentinlystveien
* Østre Berg

## Se også
* Sportsklubben Freidig

## Referanser


## Litteratur
*
Rincón (Bonaire)

**Rincón** er det eldste av de to tettstedene på den nederlandske øyen Bonaire. Per 25. april 2007 hadde landsbyen ca. 1&nbsp;788 innbyggere. Fritt oversatt fra spansk betyr landsbyens navn *utpost*, som kanskje kommer av at den ligger nord på øyen i god avstand fra hovedstaden Kralendijk.

Rincóns plassering er uvanlig for slike gamle landsbyer - oftest ligger disse ved kysten slik at de kan nås med skip. Denne landsbyen er derimot plassert i en dal litt inne på øyens nordside, usynlig fra sjøen og dermed på sikker avstand fra piratenes og stormaktenes herjinger. Stedet ble grunnlagt i det 16. århundre, blant annet av spanjoler, straffedømte og krigsfanger. I samme område ligger også Washington-Slagbaai National Park.

Da spanjolene forlot Bonaire, ble alle øyens innbyggere tatt med som slaver til andre eiendommer i Sør-Amerika. Senere overtok nederlenderne øyen, og brakte med seg slaver fra Afrika som blant annet ble satt i arbeid i saltutvinningen. Disse slavene ble forlagt i Rincón. Fremdeles var det rundt ti timers gange til nærmeste sted der salt ble utvunnet, og slavehyttene langs kysten ved saltutvinningsstedene vitner fremdeles om slavenes dårlige levevilkår – samtidig som de er minnesmerker over dem. 

Det er *Marsche Chikitu*, torgdag, hver lørdag, og en gang i måneden arrangeres et større marked. Dessuten har Rincón flere festivaler, blant annet den årlige Simadan (innhøstings-) festivalen, Dia di San Juan, Dia di Rincón (30. april) og Bari-festivalen.

## Eksterne lenker
* Rincón på infobonaire.com
* Kart over Rincón
Sinistra Democratica

**Sinistra Democratica** (SD) er et demokratisk sosialistisk italiensk politisk parti. 

Partiet ble grunnlagt den 5. mai 2007 av tidligere medlemmer av Democratici di Sinistra (DS) med Fabio Mussi og Gavino Angius i spissen. Disse forlot sistnevnte parti etter at det ble vedtatt at dette partiet skulle nedlegges og slås sammen med sentrumspartiet Democrazia è Libertà - La Margherita, i det de sammen skulle danne Partito Democratico. 

Blant de som har sluttet seg til *Sinistra Democratica* er en statsråd (Fabio Mussi), 4 medlemmer av Europaparlamentet (Giovanni Berlinguer, Claudio Fava, Pasqualina Napoletano og Giulietto Chiesa), 12 senatorer og 21 fra Italias deputertkammer. Parlamentarikerne som har etablert seg som en selvstendig gruppe i parlamentet fortsetter å støtte den regjerende sentrum-venstre-koalisjonen under ledelse av Romano Prodi. 

Ledende medlemmer har uttrykt at snarere enn et politisk parti, så er Sinistra Democratica en bevegelse med mål om å samle hele venstresiden fra Rifondazione Comunista til Socialisti Democratici Italiani. 

## Referanser


## Eksterne lenker
*
Chandelao

**Chandelao** er en landsby med 2000 innbyggere 40 km øst for millionbyen Jodhpur i Rajasthan i India. 

Det norske firmaet Basecamp Explorer driver et kulturarvhotell på stedet; hotellet har 12 rom og holder til i et 300 år gammelt fort kalt «Chandelao Garh». Fortet eies av Praduman Singh. 

## Eksterne lenker
* Basecamp Explorer Rajasthan
Østensjø skole

**Østensjø skole** ligger i Østensjø bydel i Oslo. Skolen er plassert ved nordenden av Østensjøvannet med en av byens flotteste uteområder for elever. Skolen betjener elever fra områdene rundt Nordre og Søndre Skøyen, deler av Godlia og Oppsal.

Sommeren 2018 starter den kommunale etaten Undervisningsbygg Oslo KF arbeidet med å reise to nye bygg på skoleområdet. Bygg Vest skal brukes til klasserom, kontorplasser for lærerne og Aktivitetsskolen (AKS). Bygg Nord skal inneholde ny gymsal, kunst- og håndverksrom, naturfagrom og musikkrom. De to nybyggene skal etter planen stå ferdige til skolestart i 2020.

## Verneverdig veggmaleri
Skolens første overlærer Johan Evje var svært kunstinteressert. Man mener at det var overlærer Evje som sørget for at den unge, begavede kunstneren Bjarne Ness fikk i oppdrag å utsmykke fondveggen i skolens første gymsal. Det verneverdige veggmaleriet bærer tittelen *Seierherren vender tilbake*. 

## Historie
Skolen ble tatt i bruk høsten 1917, men ble ikke offisielt åpnet før mars 1918.

Da undervisningen kunne starte opp i 1917 ble 120 elever overført til Østensjø skole fra Abildsø skole, mens 154 elever ble overført fra Bryn skole. Til sammen hadde den nye skolen 350 elever, fordelt på 13 klasser. 

Østensjø skole bestod opprinnelig av kun ett bygg, en hvitmalt skolebygning som fremdeles (per 2018) er en del av skoleanlegget. Denne bygningen hadde tolv klasserom og et skolekjøkken. Etter få år ble det klart at skolebygningen ikke var stor nok til å romme alle elevene som sognet til skolen. Det ble besluttet å bygge utvide bygningsmassen, og i 1925 var skolens andre bygg klart til bruk. Nybygget ble lenge kalt "den nye skolen", i motsetningen til bygget fra 1917 som i mange år ble hetende "den gamle skolen". Nybygget var utstyrt med klokketårn og inneholdt en stor gymsal. Karakteristisk for tiden ble det ikke bygget noen dusjfasiliteter for elevene. Den unge kunstneren Bjarne Ness ble engasjert til å utsmykke gymsalens fondvegg, og ble ferdig med dette arbeidet få måneder før han døde av tuberkulose i Paris i 1927. Skolen fikk ny gymsal høsten 2012, og i 2020 skal nybygget Bygg Nord stå klar med nok en ny gymsal.

På grunn av de ekstra store barnekullene rett etter krigen, ble det bygget en paviljong som etter planen skulle rives igjen. Den gulmalte paviljongen ble tatt i bruk etter sommerferien i 1953. Per 2018 er den fortsatt i bruk i undervisningsøyemed.

I 1980 ble det første ettermiddagstilbudet for skolebarna etablert ved Østensjø skole. Tilbudet ble de første årene kalt «Fritidshjemmet», senere ble denne kommunale ordningen omdøpt til «Skolefritidsordningen (SFO)», og per 2018 kalles tilbudet «AKS». Som SFO hadde  hatt navn som «Smørblomsten», «Blåklokke» og «Marihøne». I forbindelse med Seksårsreformen (Reform 97) holdt førskolegruppen «T-6» en periode til i det gamle tannlegekontoret på skolen.

## Rektorer
* Vegard Tversland Kjesbu (2023 - )
* Terje Bergersen (2015-2023)
* Knut Erik Brændvang (-2015, til Marienlyst skole)

## Referanser


## Eksterne lenker
* 
* 
* SFO 
*   Kart med bilde
Thar

**Thar** er en ørken som ligger i det vestlige India og sørøstlige Pakistan. Den kalles også *Store indiske ørken* eller *Cholistanørkenen*. Angivelse av størrelsen på ørkenen varierer, men WWF setter selve ørkenen til 238.700 km². Andre kilder oppgir størrelsen på ørkenen så stor som 488.300 km². Av dette ligger de 208.110 km² i India, hvor Tharørkenen omfatter omkring tre fjerdedeler av delstaten Rajasthan. 

Thar har en årlig nedbør på under 300 mm.

Ørkenen består for det meste av steinete sand og sanddyner og den er verdens mest befolkede ørkenområde.

## Eksterne lenker
* Thar Desert (World Wildlife Fund)
Strindheim

**Strindheim** er en bydel nordøst i Trondheim, i tidligere Strinda kommune. I 1894 ble eiendommen Emilies Minde solgt til Lade skolestyre som bygde folkeskole der. Denne fikk navnet Strindheim i 1896.  

Strindheim skole er nærmere beskrevet i årbok 2005 for *[[Strinda den gang da]].*
 
Strindheim kirke ligger i denne bydelen.

Strindheim er i dag et trafikalt knutepunkt på E6 øst. Flere industribedrifter og handelshus ligger her, blant disse er sjokoladefabrikken Nidar. Verdens største marsipangris som veier 700 kg er laget her i 2007.  

Strindheim Idrettslag har ett av landets mest kjente idrettsmiljøer, med blant andre Petter Northug på laget.

## Eksterne lenker
*
Toastmaster

**Toastmaster** (også kalt **visevert** eller **kjøkemester**(bokstavelig betyr dette siste «kjøkkensjef») er en person som har ansvaret for å koordinere taler og innslag i festlige anledninger som brylluper og bursdagsfeiringer. Toastmasteren stiller ofte også med egne innslag, gjerne humoristiske anekdoter. En toastmaster kan være en innleid profesjonell, men er også ofte en venn eller bekjent av dem det gjelder.

## Referanser


## Eksterne lenker
* Toastmasterartikkel på Side2.no 
* Bok for Toastmastere
* Råd og tips for Toastmastere
Trapezunt-riket

**Trapezunt-riket** (*Trebizond*, gresk: *Βασίλειον τής Τραπεζούντας*) var en bysantinsk-gresk stat som ble opprettet i 1204 i kjølvannet av Det bysantinske rikets fall da Konstantinopel ble erobret av Det fjerde korstog. Dronning Tamar av Georgia ga soldater til sin nevø Alexios I Megas Komnenos som erobret de pontosgreske byene i Trapezunt, Sinope (nå Sinop) og Paflagonia. Trapezunt har blitt kalt for det «siste greske keiserrike».

## Grunnleggelse
Da Konstantinopel falt under Det fjerde korstog i 1204 for vesteuropeiske og venetianske korsfarere var Trapezunt-riket en av tre mindre greske stater som oppsto ut av Østromerrikets sammenbrudd, sammen med Keiserriket Nikea og Despotatet Epirus. Alexios, et barnebarn av den bysantinske keiseren Andronikos I Komnenos, sønn av Rusudan, en datter av Giorgi III av Georgia, gjorde Trapezunt by (nå Trabzon i Tyrkia) til sin hovedstad og hevdet et krav på å være Det bysantinske rikets legitime etterfølger.

Herskerne av Trapezunt kalte seg selv for «de store Komnenos» (gresk: *Megas Komnenos*) da de tilhørte den mektige aristokratiske familien Komnenos, og i begynnelsen benyttet den tradisjonelle bysantinske tittelen *«keiser og autokrat av romerne»*. Etter å ha oppnådd en enighet med Det bysantinske riket i 1282 ble den offisielle tittelen endret til *«keiser og autokrat av hele Østen, av [[Kaukasiske Iberia|iberianerne]], og de utvandrede provinser»* og forble det helt til Trapezunt-rikets fall i 1461. Staten er noen ganger blitt kalt for «Det komnenianske riket» ettersom dets herskende familie var etterkommere av Alexios I Komnenos.

## Utbredelse
Trapezunt-riket kontrollerte opprinnelig et sammenhengende område på sørkysten av Svartehavet mellom Soterioupolis og Sinope, bestående av dagens moderne tyrkiske provinser Sinop, Ordu, Giresun, Trabzon, Bayburt, Gümüşhane, Rise og Artvin. Området var tidligere et uavhengig rike under navnet Pontos, men var i mange århundrer underlagt Østromerriket. På 1200-tallet kontrollerte Trapezunt-riket også Perateia, som omfattet Kherson og Kertsj på Krimhalvøya. David Komnenos utvidet riket hurtig mot vest, han okkuperte først Sinope, deretter Paflagonia og Heraklea Pontika inntil hans rike grenset til Keiserriket Nikea, grunnlagt av Theodore I Laskaris. Områdene vest for Sinope gikk tapt til Keiserriket Nikea i 1206. Sinope selv ble erobret av seldsjukkene i 1214.

## Rikets opphør
Trapezunt-riket opphørte som selvstendig rike da de ble invadert av styrker fra Det osmanske rike under sultan Mehmed II i 1461. De siste områdene som var under trapezuntisk kontroll, Fyrstedømmet Theodoro på Krimhalvøya, ble erobret av osmanene i 1475.

## Se også
* Liste over keisere i Trapezunt-riket

## Referanser


## Litteratur
* Miller, William (1968): *Trebizond: The Last Greek Empire*, 1926; Chicago: Argonaut Publishers
* Uspensky, Fyodor (1929: *Ocherki iz istorii Trapezuntskoy Imperii* («Fra historien til Trebizond-riket»), Leningrad, en monografi på russisk
* Bryer, Anthony (1980): *The Empire of Trebizond and the Pontos*. London. ISBN 9780860780625. 
## Eksterne lenker
*
Polo delle Libertà

**Polo delle Libertà** («frihetspolen») var en italiensk valgallianse på høyre-siden, dannet etter initiativ av Silvio Berlusconi foran valget i 1994. Alliansen eksisterte opprinnelig bare i Nord-Italia (mens valgalliansen Polo del Buon Governo stilte i Sør-Italia). I 1994 deltok Forza Italia, Lega Nord, Centro Cristiano Democratico, Lista Marco Pannella, Unione di Centro og Partito Liberale. 

Ved valget i 1996 trakk Lega Nord seg ut av alliansen og stilte alene til valget. Alleanza Nazionale ble nå en del av alliansen, sammen med Forza Italia, Lista Pannella-Sgarbi, Centro Cristiano Democratico og Cristiani Democratici Uniti.

Etter at Lega Nord gikk inn i koalisjonen igjen foran valget i 2001, ble den omdannet til Casa delle Libertà.
Spikern i bånn, McKlusky

***Spikern i bånn, McKlusky*** (originaltittel: *White Lightning*) er en amerikansk krim- og actionfilm fra 1973 med Burt Reynolds i hovedrollen. Regi er ved Joseph Sargent.

Den fikk én oppfølger: *[[Gator]]* (1976).

## Handling
Sheriff Conners hersker som diktator i et forsumpet sørstatsdistrikt. Gator er en tidligere hjemmebrenner som slippes ut av en fangeleir mot å samarbeide med myndighetene for å felle den korrupte sheriffen. Som ledd i dette må han gjenoppta virksomheten som spritsjåfør. Sheriffen oppdager imidlertid at Gator jobber for myndighetene og sender derfor noen av sine menn for å bortføre og drepe ham. Gator klarer imidlertid å flykte og bestemmer seg for å ta et endelig oppgjør med sheriffen.

## Om filmen
## I rollene
*Burt Reynolds –  Gator McKlusky 
*Jennifer Billingsley –  Lou 
*Ned Beatty –  Sheriff J.C. Connors 
*Bo Hopkins –  Roy Boone 
*Matt Clark –  Dude Watson 
*Louise Latham –  Martha Culpepper 
*Diane Ladd –  Maggie 
*R.G. Armstrong –  Big Bear

## Eksterne lenker
*
Polo del Buon Governo

**Polo del Buon Governo** («polen for godt styre») var en koalisjon på høyresiden i italiensk politikk, som ble opprettet etter initiativ fra Silvio Berlusconi foran valget i 1994.

Listen stilte kun i Sør-Italia (mens Polo delle Libertà stilte i Nord-Italia). Alliansen besto av Forza Italia, Alleanza Nazionale, Centro Cristiano Democratico, Lista Marco Pannella, Unione di Centro og Partito Liberale.

Når Lega Nord forut for valget i 1996 gikk ut av Polo delle Libertà, ble de to alliansene integrert med hverandre, i det Alleanza Nazionale ble en del av Polo delle Libertà.

## Referanser
Barrow AFC

**Barrow AFC** er en engelsk fotballklubb fra Barrow-in-Furness, Cumbria.

Klubben ble opprettet i 1901, og spilte på forskjellige baner før deres nåværende stadion, Holker Street, ble tatt i bruk i 1909. Etter å ha spilt i regionale serier ble klubben en av grunnleggerne av Football Leagues «3. division north» i 1921. Barrow spilte for det meste i den laveste divisjonen av Football League, med enkelte unntak. Klubben ble i 1972 stemt ut av Football League, og sluttet seg deretter til Northern Premier League. Senere var klubben med på opprettelsen Football Conference. Klubben pendlet mellom Northern Premier League og Football Conference.

I 1990 vant klubben FA Trophy-finalen mot Leek Town. På 1990-tallet dukket finansielle problemer opp. I 2004/05 var klubben med på opprettelsen av enda en ny liga, Conference North, som er plassert mellom Conference National og Northern Premier League. I sesongen 2009/10 kom klubben på 15.-plass i Conference National og vant FA Trophy-turneringen etter en spennende finale mot Stevenage Borough.

I 2020 kom klubben tilbake til Ligaen etter 48 års fravær, etter å ha vunnet National League.

## Referanser


## Eksterne lenker
* 
* Barrow AFC's supporterklubb
Fan

**Fan** har flere betydninger:

* Tilhenger (person), entusiast, også kalt *fan* eller *supporter*.
** Supporter, spesifikt sportsentusiast
* Fan (Puyang), et fylke  i byprefekturet Puyang i Henan i Folkerepublikken Kina.
* Fan (elv), en elv i Albania
* Fan (navn), et kinesisk kvinnenavn
Barrow Raiders

**Barrow Raiders** er et britisk rugbylag fra Barrow-in-Furness i Cumbria i England.

Klubben ble dannet i 1875. Hjemmebanen heter Craven Park og ble bygget i 1931. Lagets farger er blått og hvitt. De spiller i 2007-sesongen i 2. divisjon av Rugby League.

## Eksterne lenker
*
Centro Cristiano Democratico

**Centro Cristiano Democratico** (CCD) var et kristendemokratisk politisk parti i Italia.

I 1994 gikk Democrazia Cristiana, som hadde dominert italiensk politikk i flere tiår, i oppløsning. Hoveddelen av partiet omdannet seg til Partito Popolare Italiano. En mer konservativ høyrefraksjon, anført av Pier Ferdinando Casini og Clemente Mastella, dannet sitt eget parti, Centro Cristiano Democratico.

Mens Partito Popolare Italiano ville samarbeide mot sentrum, ville Centro Cristiano Democratico samarbeide med Silvio Berlusconi og hans høyreparti Forza Italia, som ble dannet på samme tid.

Ved parlamentsvalget i april 1994 stilte Centro Cristiano Democratico og Forza Italia i valgforbundet Polo delle Libertà i Nord-Italia og Polo del Buon Governo i Sør-Italia. Berlusconi dannet en regjering som utgikk fra Forza Italia, Centro Cristiano Democratico, Alleanza Nazionale og Lega Nord. Regjeringen falt da Lega Nord brått trakk seg ut i desember 1994.

Ved parlamentsvalget i 1996 stilte Centro Cristiano Democratico i valgforbund med Cristiani Democratici Uniti (CDU), en annen høyrefraksjon som hadde brutt ut av Partito Popolare Italiano. CCD-CDU ble sittende i opposisjon. I 2001 stilte de i Berlusconis valgforbund Casa delle Libertà, som vant valget og dannet regjering.

I 2002 slo Centro Cristiano Democratico, Cristiani Democratici Uniti og Democrazia Europea seg sammen til ett parti, Unione dei Democratici Cristiani e di Centro (UDC).

## Referanser


## Eksterne lenker
*
Breed to Breathe

***Breed to Breathe*** er en EP av det britiske bandet Napalm Death, utgitt på Earache Records i 1997.

CD-en inneholder også et CD-ROM-spor, som inneholder bandets historie og diskografi
frem til 1997.  Også inkludert på CD-en er fire bilder og noen videoer, spesielt den voldelige «Breed to Breathe»-videoen, som var sensurert overalt. 

## Sporliste
#«Breed to Breathe» – 3:15
#«All Intensive Purposes» – 3:23
#«Stranger Now» – 3:47
#«Bled Dry» – 2:21
#«Time Will Come» – 3:22
#«Greed Killing» (Spilt av Impending Doom) – 2:54 (Europeisk utgave)
: eller «Suffer the Children» (Spilt av Fatality) – 4:34 (USA-utgaven)

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar
*Danny Herrera – Trommer

## Eksterne lenker
*
Locarno

**Locarno** er hovedstaden i distriktet Locarno og ligger på den nordlige tuppen av Maggioresjøen i den sveitsiske kantonen Ticino.

Byen er endestasjon for Centovallibanen, som går til Domodossola i Italia.

Byen har en årlig filmfestival *[[Locarno internasjonale filmfestival|Festival Internazionale del Cinema di Locarno]]* i august på *Piazza Grande*.

Byen var også vertskap for forhandlingene som ledet fram til Locarnotraktaten i 1925.


Locarno 1.jpg|Piazza Grande
LocarnoView.jpg|Utsikt fra fjellene som omkranser Locarno
Lago_di_Maggiore.jpg|Utsikt over byen og Maggioresjøen


## Referanser


## Eksterne lenker
*
Heat (film)

***Heat*** er en amerikansk action- og dramafilm fra 1995 med Al Pacino og Robert De Niro i hovedrollene. Fimen er regissert, skrevet og produsert av Michael Mann.

## Handling
En pengetransport blir ranet og det hele ender på en fatal måte da vaktene blir drept. LAPDs etterforsker Vincent Hanna (Al Pacino) kommer til åstedet og blir raskt satt på saken av da han er kjent som en mann aldri gir opp. Sporene leder rett til krimmogulen Neil McCauley (Robert De Niro) som begynner å se seg lei på tilværelsen som kriminell. Han ønsker å legge den karrieren bak seg for å begynne et nytt liv, men da trenger han å gjøre et stort brekk som sikrer ham ut livet. Hanna kommer nærmere og nærmere McCauley og i et øyeblikk møtes de to for å forklare hvordan ting skal være. Her forteller Hanna at han ikke kommer til å nøle med å skyte McCauley om han blir nødt. Det kulminerer i et bankran som ender med en kamp på liv og død.

## Om filmen
*Heat* er en nyinnspilling av TV-filmen *[[L.A. Takedown]]* fra 1989, som også var regissert av Michael Mann.

Den norske jazzmusikeren/komponisten Terje Rypdal har skrevet låtene «Last Night» og «Mystery Man» til filmmusikken.

## I rollene
*Al Pacino som Lt. Vincent Hanna
*Robert De Niro som Neil McCauley
*Val Kilmer som Chris Shiherlis
*Jon Voight som Nate
*Tom Sizemore som Michael Cheritto
*Diane Venora som Justine Hanna
*Amy Brenneman som Eady
*Ashley Judd som Charlene Shiherlis
*Mykelti Williamson som Sgt. Drucker
*Wes Studi som Det. Casals
*Ted Levine som Bosko
*Dennis Haysbert som Donald Breedan
*William Fichtner som Roger Van Zant
*Natalie Portman som Lauren Gustafson
*Tom Noonan som Kelso
*Kevin Gage som Waingro
*Hank Azaria som Alan Marciano
*Danny Trejo som Trejo
*Henry Rollins som Hugh Benny

## Eksterne lenker
*
La bohème

***La bohème*** er en italiensk opera i fire akter av Giacomo Puccini, komponert i 1896. Handlingen utspiller seg i Paris omkring 1830.
Den ble oppført 1. februar 1896 på Teatro Regio i Torino i Italia under ledelse av Arturo Toscanini. Librettoen ble skrevet av Giuseppe Giacosa og Luigi Illica etter en roman av Henri Murger: *La Vie de Bohème*. 

Handlingen utspiller seg i kunstnerkretser i det senere 1800-tallets Paris og de bærende rollene er poeten Rodolfo (tenor), skredderen Mimi (sopran), maleren Marcello (baryton), musikeren Schaunard (baryton), filosofen Colline (bass) og den tidligere sangeren Musetta (sopran).

Allerede i løpet av første akt får tilskuerne oppleve tre av de største numrene i operalitteraturen: «Che gelida manina» (Rodolfo), «Si mi chiamano Mimi» (Mimi) og «O soave fanciulla» (Rodolfo og Mimi).

Rockmusikalen ''Rent'' er en moderne tolkning av *La bohème*.

## Eksterne lenker
Videoer:
* Forskjellige versjoner av "O soave fanciulla"
Bootlegged in Japan

***Bootlegged in Japan*** er et konsertalbum fra det engelske bandet Napalm Death, utgitt i 1998.  

Innspillingen er fra konserten i Liquid Rooms, Tokyo, Japan fra 5. august 1996. Den ble innspilt som en bootleg, men da bandet fikk hørt på innspillingen fant de ut at den var god nok til å gis ut som et faktisk og offisielt livealbum.

## Sporliste
# «Antibody» – 3:21
# «My Own Worst Enemy» – 3:25
# «More Than Meets the Eye» – 3:18
# «Hung» – 3:57
# «Greed Killing» – 3:00
# «Suffer the Children» – 4:07
# «Mass Appeal Madness» – 3:31
# «Cursed to Crawl» – 2:59
# «Glimpse into Genocide» – 2:47
# «I Abstain» – 3:33
# «Lucid Fairytales» – 1:12
# «Plague Rages» – 3:43
# «Cold Forgiveness» – 3:58
# «Control» – 1:33
# «Diatribes» – 3:55
# «Life?» – 1:16
# «Siege of Power» – 4:16
# «If the Truth Be Known» – 4:06
# «Unchallenged Hate» – 2:14
# «Nazi Punks Fuck Off» – 1:26 (cover av Dead Kennedys låt)
# «From Enslavement to Obliteration» – 1:37
# «The Kill» – 0:32
# «Scum» – 2:55
# «Ripe for the Breaking» – 4:39

## Besetning
*Mark «Barney» Greenway – Vokal
*Shane Embury – Bass, backingvokal
*Mitch Harris – Gitar, backingvokal
*Jesse Pintado – Gitar
*Danny Herrera – Trommer

## Eksterne lenker
*
Den sumeriske kongeliste

**Den sumeriske kongeliste** er en liste over kongene av Sumer og andre riker. Sumererne dannet flere stater som eksisterte samtidig. Derfor har det eksistert mange sumeriske konger. Mange gamle tekster navngir flere konger i de forskjellige bystatene.

Det man vanligvis omtaler som *Den sumeriske kongeliste* er den legendariske fortegnelsen som er kjent fra flere innskrifter og som omhandler tidlige regenter. Denne listen forteller om at byen Eridu fikk sitt herredømme nedsenket fra himmelen, og at herredømmet siden skiftet mellom forskjellige byer. Listen forteller også om en stor flom. Blant de navnene man finner på listen er Dumuzi, som også er et navn på guden Tammuz. Man finner også navnet Gilgamesj, hovedpersonen i *[[Gilgamesj|Gigamesj-eposet]]*. Listen tar også med kong Sargon av Akkad og de andre kongene i Det akkadiske rike.

Man har funnet en innskrift som omtaler kongene Mesannepada og hans sønn A-annepada som var konger i Ur. De opptrer også i kongelisten. Man har også funnet en vase som omtaler Me-barag-si, konge av Kisj, og han anses for identisk med Enmabaragesi på listen. Derfor mener man at det er grunn til å tro at kongelisten inneholder i hvertfall noen historiske fakta.

Et bemerkelsesverdig trekk ved listen er de usedvanlig lange regjeringstidene noen av kongene tillegges. Noen av de tidligste kongene i listen sies å ha regjert i titusener av år. Siden sies noen å ha regjert i flere hundre år, og noen i normale antall år. En mulighet er at man har ganget noen kongers regjeringstid med tallet 60 og noen med 60 X 60 og at det er opphavet til de høye tallene.

## Referanser
PG-MACS

**PG-MACS** er et Mange Anvendelses Laste Løsning (Multi Application Cargo Solution). Utviklet av familiebedriften Ing Per Gjerdrum AS (PG Marine Group).

PG-MACS løsningen er fleksibelt under-dekk lasthåndteringssystem for all flytende- og tørr- bulklast – inklusive borekaks – som transporteres offshore. Det har signifikant lavere kraftforbruk både på rigg og skip enn noen andre prosesser som til sammen kan løse samme oppgaver. Det eliminerer all kranhåndtering- og mannskapseksponert kontakt med farlige laster, og gir der igjennom en betydelig HMS-forbedring både relatert til personell, og eksternt miljø. Det frigir dekksareale på skipet for transport av annen pay-load, idet containere for kaks blir erstattet av PG-MACS under-dekk tanker. Systemet har høy laste- / losse- rate sikrer minimum tid hvor skipet må ligge opp mot rigg, noe som gir redusert CO2-utslipp, og minimerer en risikofylt arbeidsoperasjon (skip ved rigg). Det forbedrer skipets fleksibilitet, lastvolum og
ikke minst øker kapasitet for oppsamling av oljesøl siden utstyret og tankene er ekstremt vel egnet for håndtering av høyviskøse medier. Internasjonalt arbeidende, anerkjente rederier
har allerede implementert løsningen, og PG sporer stor interesse ifra oljeselskaper og rederier ifra alle kanter av verden – ikke minst Brasil, Mexicogulfen, og Nordsjøen – for løsningen.

## Referanser


## Eksterne lenker
* pg-marinegroup.com
* pg-macs.com
* Kvasir firmasøk på PG Marine Group – Ing. Per Gjerdrum AS
* Offshore Shipping Online Search
Kensington Olympia stasjon

**Kensington Olympia** er en jernbane- og undergrunnsstasjon i London. Jernbanedelen ligger på West London-linjen, og betjenes av selskapene London Overground, Southern og CrossCountry (ruten mellom Brighton og Manchester). På undergrunnsbanen er den endestasjon for en kort rute via Earl's Court til High Street Kensington.

På undergrunnskartet heter stasjonen *Kensington (Olympia)*, men alle jernbaneselskapene, inkl. Network Rail, skriver navnet uten parentes.

|}
## Eksterne lenker
* Kensington Olympia jernbanestasjon National Rail Enquieries (Engelsk)
* Kensington (Olympia) Underground Station Transport for London (Engelsk)
Karl-Liebknecht-Straße

**Karl-Liebknecht-Straße** er en av de sentrale trafikkårene i Berlin. Den er ca. 1,3 km lang og forbinder Unter den Linden i sørvest med Prenzlauer Allee i nordøst. Den første kilometeren fram til Alexanderplatz er den en del av Bundesstraße B2 og B5.

Gata er oppkalt etter Karl Liebknecht som var  en av grunnleggerne av det tyske kommunistpartiet KPD, Kommunistische Partei Deutschlands. Langs Karl-Liebknecht-Straße ligger noen av de mest markante historiske og moderne bygningene i Berlin.

## Referanser
Svart humor

**Svart humor**, også kalt *morbid humor* og annet, er en spesiell grotesk, pessimistisk eller svartsynt form for humor og satire der emnet er alvorlig og gjerne kan gjøre folk opprørte, slik som død, krig, narkotika og lignende. Provokasjoner og lek med tabuer er ofte en viktig del av den svarte humoren, som kan betraktes som en måte å vekke dem som ser og hører, og dermed et virkemiddel for å endre holdningene i samfunnet. Svart humor er ofte preget av ironi, men også det tragikomiske.

## Galgenhumor
:*Se egen artikkel om [[galgenhumor]]*
Galgenhumor er en type svart humor som direkte angår den som vitser. Det ble opprinnelig brukt om «den dømtes følelser i eller under galgen» og betegner i videre forstand humor i en vanskelig situasjon. Galgenhumor er oftest besk, grov og grotesk.

## Eksempler på svart humor
Å spøke med det alvorlige har lange historiske røtter, og i moderne populærkultur har svart humor nærmest blitt en egen undersjanger innenfor humoristiske kulturuttrykkm ikke minst i form av «svarte komedier». Det er derfor en mengde eksempler på bøker, tegneserier og filmer som er preget av slik humor. Også enkelte humorister og komikere er særlig kjent for satirisk og ironisk, grov og provoserende vitsing med alvor og tabuer i større eller mindre grad. 

### Bøker og tegneserier
* Charles Addams' tegneserie om Familien Addams
* John Callahans tegneserier
* *[[Den tapre soldat Svejk og hans eventyr i verdenskrigen]]* om første verdenskrig
* *[[Catch 22]]* av Joseph Heller, en roman om Koreakrigen.

### Filmer og dramatikk
* *The League of Gentlemen*

* *[[Moment 22]]*
* *[[Dr. Strangelove]]*
* *[[Harold and Maude]]*
* Joe Ortons stykker
* Romanen, filmen og særlig de første sesongene av TV-serien *[[M*A*S*H]]*
* *[[Sorte Orm|Sorte Orm]] The Black Adder*

### Humorister
* Monty Python
* Otto Jespersen
* Rowan Atkinson

## Se også
* Galgenhumor
* Satire
* Lytehumor
* Tragikomedie
Bakkeløp

**Bakkeløp** er en motorsportgren hvor førere kjører en fastlagt, stigende løype.

## Løpene
Det er to typer bakkeløp, det mest vanlige løp går oppover en bane med asfalt eller grus, på kortest mulig tid. Den andre typen er offroad hvor man kjører opp en meget bratt grus-bakke, hvor man skal komme lengst opp i en bakken.

### Baneløp
Bakkeløp er en av de eldste formene for motorsport, og det første løpet ble avholdt nær Nice, Frankrike den 31. januar 1897. Bakkeløpet som avholdes på Shelsley Walsh i England er verdens eldste løp som fortsatt arrangeres, og har blitt kjørt langs den samme løypen siden siden 1905. Løpene er på minimum 800 meter og kjøres i tillegg til med bil også med motorsykkel, firhjuling og snøskuter.

Det kjøres også en rekke bakkeløp i Norge. NMK arrangerer en bakkeløp serie som avsluttes med Landsfinale Bakkeløp. Norges råeste bakkeløp blir avholdt hvert år i Målselv, det har en lengde på 3,7 km med 290 meter høydeforskjell. KNA Varna Bakkeløp er et bakkeløp som arrangeres i Varna, Telemark, med en lengde på 2,5 km og en høydeforskjell på 300 meter .

### Offroad (Formula Off Road)
En annen type bakkeløp kjøres med motorsykler som kjører rett opp ekstremt bratte bakker. Vinneren er den som kommer høyest, eller i tilfelle flere kommer til toppen, den raskeste. Denne typen motorsport har lange tradisjoner i USA, og har også vært populær i Frankrike, Østerrike og Island siden 1980-tallet.
Offroad bakkeløp arrangeres i dag over hele verden, også i Norge som for eksempel KNA Telemark Offroad.

## Referanser


## Se også
* Motorsport
* Bilsport
* Offroad-racing
* Motorsykkelsport
* Liste over racerbaner i Norge

## Eksterne lenker
*
Haikeren

:*For nyinnspillingen fra 2007, se [[The Hitcher (2007)]]*

***Haikeren*** (originaltittel: *The Hitcher*) er en amerikansk action-grøsser fra 1986 regissert av Robert Harmon. Filmen handler om en ung mann som er på langtur med bil. På en øde veistrekning tar han opp en haiker som viser seg å være en kaldblodig lystmorder. Hovedrollene spilles av Rutger Hauer og C. Thomas Howell, mens en sentral birolle spilles av Jennifer Jason Leigh.

I 2003 kom en oppfølger, *[[The Hitcher II: I've Been Waiting]]*, og i 2007 kom en nyinnspilling med samme tittel.

## Handling
Jim Halsey er ute og kjører i regnvær nattestid på en øde strekning mellom Chicago og San Diego. I håp om litt selskap plukker han opp en haiker. Idet han plukker opp haikeren er livet hans snudd på hodet, og et langt mareritt begynner. Haikeren, John Ryder, viser seg å vært mentalt forstyrret. Han gjør det tidlig klart at den forrige sjåføren som plukket ham opp, forlengst er død, og at Jim snart vil lide samme skjebne. Når det ser som svartest ut, klarer Jim å rive opp passasjerdøra og dytte John ut. Men marerittet har bare begynt. John ønsker nå hevn over Jim og følger etter ham. Overalt hvor han ferdes etterlater han seg drepte, men klarer samtidig å holde seg skjult. Politiets mistanker faller derfor på Jim, som begynner å få alvorlige problemer med å takle situasjonen.  

## Om filmen

### Popularitet og økonomi
*Haikeren* ble ingen suksess i USA hvor den bare innbragte $5,8 millioner. Den havnet så langt nede som 100-plass over de mest innbringende kinofilmene i USA i 1986, men skaffet seg senere en fanbase på video og har i ettertid blitt regnet som en kultfilm.

Produksjonskostnadene er estimert til ca $6 millioner.

### Anmelderne
Den fikk blandet mottakelse av anmelderne, noe som gjenspeiles at den har fått 61 % på Rotten Tomatoes. Den amerikanske filmanmelderen Roger Ebert gav den bare 0 av 4 stjerner, mens Leonard Maltin gav den 2,5 av 4 stjerner.

''Arbeiderbladets'' anmelder beskrev den både som frastøtende og fascinerende. *[[VG]]* gav den terningkast fire, mens *[[Dagbladet]]* gav den én.

### Priser
Den vant tre priser ved Cognac Festival du Film Policier.

## Rollebesetning
* Rutger Hauer som John Ryder
* C. Thomas Howell som Jim Halsey
* Jennifer Jason Leigh som Nash
* Jeffrey DeMunn som Captain Esteridge
* John M. Jackson som Sergeant Starr
* Billy Green Bush som Trooper Donner
* Jack Thibeau som Trooper Prestone
* Armin Shimerman som avhørsleder
* Gene Davis som Trooper Dodge
* Jon Van Ness som Trooper Hapscomb
* Henry Darrow som Trooper Hancock
* Tony Epper som Trooper Conners

## Referanser


## Eksterne lenker
*
Gordon McQueen

**Gordon McQueen** (1952–2023) var en skotsk fotballspiller. Han spilte midtstopper for ,  og .

## Tidlig karriere
McQueen var keeper på skolelaget, men byttet til midtstopper. Han signerte kontrakt med  i en alder av 18 år. I 1972 signerte han en femårskontrakt med Leeds for en overgangssum på  pund.

## Leeds United
McQueen spilte seks kamper i sin første sesong for Leeds, men gikk glipp av finalen i FA-cupen. McQueen spilte seg inn på laget og var med det meste av sesongen 1973-74, da Leeds vant ligaen og spilte 29 kamper uten tap i starten av sesongen. McQueen spilte en viktig rolle som Norman Hunters partner i midtforsvaret og arvtaker for Jack Charlton (som la skoene på hylla i 1973). På slutten av sesongen ble McQueen tatt ut på Skottlands landslag, og debuterte mot .

McQueen og Hunter dannet en sterk forsvarerduo de kommende sesongene, ikke minst i serievinnercupen, der McQueen også scoret tre mål. McQueen var utestengt i finalen etter å ha blitt utvist i semifinalen mot . I finalen tapte Leeds 0–2 mot .

McQueen fikk fast plass på Skottlands landslag, og var med i VM-troppen i Argentina. Der fikk han imidlertid ikke spille på grunn av skader. Han spilte sin siste landskamp for Skottland i 1981. I alt spilte han 30 landskamper og scoret fem landslagsmål.

## Manchester United
I februar 1978 gikk McQueen fra Leeds til Manchester United for  pund. McQueen hjalp Manchester United til FA Cup-finalen i 1979, der han scoret ett av Uniteds mål i 2–3-tapet mot . I 1983 var han med på vinne FA-cupen, da Machester United slo Brighton 4–0 etter omkamp (det første oppgjøret endte 2–2). Den samme sesongen var han med på å tape ligacupfinalen mot Liverpool.

McQueen var i Manchester United fram til 1985, da han forlot klubben etter at rivalen Paul McGrath tok plassen hans som midtstopper. Karrieren på Elland Road og Old Trafford endte med 161 kamper og 19 mål for Leeds, og 220 kamper og 25 mål for Manchester United. Han tok farvel med Old Trafford i 1985 og spilte resten av karrieren i Hongkong for klubben Seiko.

## Trenerkarriere
En kort periode var han manager for den skotske klubben . Da McQueens venn og tidligere lagkamerat Bryan Robson ble manager for , slo McQueen følge som trener for reservelaget. Han forlot klubben samtidig som Robson, og var siden ekspertkommentator for TV-kanalen Sky Sports.

## Referanser


## Eksterne lenker
* 
* Kort biografi på RedCafe.net
* http://www.neilbrown.newcastlefans.com/player/gordonmcqueen.htm
Opplandsarkivet

**Opplandsarkivet** (etablert i 1981, nå **Innlandsarkiva**) er et nettverk av arkivinstitusjoner for privatarkiver i Oppland fylke. Opplandsarkivet har som oppgave å samle inn, bevare og formidle privatarkiver, dvs arkiver etter bedrifter, institusjoner, organisasjoner, privatpersoner og innsamling og dokumentasjon av tradisjonsmusikk. Nettverket består av 13 ulike arkivavdelinger lokalisert ved Maihaugen og de fire regionmuseene Mjøsmuseet, Randsfjordsmusene, Valdresmusea og Gudbrandsdalsmusea. Av disse er fire folkemusikkarkiver. Hver arkivavdeling er faglig og administrativt underlagt de museene det er samlokalisert med. 

Opplandsarkivet følger arkivloven og Riksarkivarens retningslinjer for privatarkiver. Opplandsarkivets sekretariat er ansvarlig for samordning av nettverket og kan gi faglig veiledning til arbeidet ved avdelingene. Sekretariatsleder er ansatt ved Mjøsmuseet, men
retter seg etter Opplandsarkivets Fagråd i arkivfaglige spørsmål. Sekretariatet mottar tilskudd fra Oppland fylkeskommune. Enkelte avdelinger mottar tilskudd til drift fra kommunene i sin region.

## Eksterne lenker

* «Innlandsarkiva», fra Mjøsmuseet
* Opplandsarkivet